لا تخليني بغربتي منهو لينشف دمعتي ياعلي ما يكفي صبري.... لا تروح لو رحت ما ترجع ادري......لا تروح 1 ليلي غربه ودمعتي تجرحني يبني سنيني تگصر يالولد من يعله وني انته روحي والنفس وعيوني ذني لو رحت معناها تاخذ كلشي مني
بدنيتي عشت اعله مودك وانا اتنفس وجودك الشوفتك عشت انا عمري ....لا تروح لو رحت ما ترجع ادري...لا تروح 2 شگد طويله اتصير بعدك هل ليالي خايفه الفرگاك يخلص دمعي تالي بيتي انته وبغيابك بيتي خالي راح اصيح بعالي صوت ارجع يغالي
لو صدگ ما تبقه دمعه راح اذوبن شمعه شمعه وينكسر تاليها ظهري ....لا تروح لو رحت ما ترجع ادري ...لا تروح 3 يخلص شلون السهر ذاك بثواني چن نسيت شگد نطيتك من حناني ياحلم شيبي وحلم كل الاماني شعنده گلي وياي يايمه زماني
يبني احچيها بصراحه مالي حيل اعله المناحه يمه راح يذلني دهري ....لا تروح لو رحت ما ترجع ادري... لا تروح 4 چنت احاذر من تشم الريح يمه خايفه اتجرحك يالاكبر حتى نسمه شلون لو نحرك ييمه ايسيل دمه وتالي يبني بشيلتي جسمك المّه
موتتي من اعتنيلك يبني من ياصوب اشيلك ويمك الطم يمه نحري .... لا تروح لو رحت ما ترجع ادري .... لا تروح 5 دمعتي يبني بوجودك غاليه هواي شگد رخيصه اتصير بعدك يمه عيناي امن العطش يبني تذبحك وسفه دنياي بدنيتي اتمنه الله ما خلق ماي
راح الململك عبرتي وترشف ارياگك دمعتي إشرب دموعي اللي تجري... لا تروح لو رحت ما ترجع ادري... لا تروح 6 لو متت يبني الشماته تصد عليه وبالحبل يوليدي تتچتف اديه ام الاكبر اسمي هسه وهاشميه بس بعد عينك يصير اسمي السبيه
بالسبي يايمه اخبرك امشي وعيوني اعله نحرك ويختنگ بالعبره صدري..... لا تروح لو رحت ما ترجع ادري.... لا تروح ****
ما ادگن غير بابك ياعلي لو ادكن ما احصل امرادي انته درب الله المشت بيه العباد ونته شمسه التحيي كل اورادي ما اضين وانته ياحيد دليل بسمك اصرخ من اتيه ابوادي اهلي علموني اعله حبك بالمهد وبمحبتك صرت اعلم اولادي حاظر انته اويانه النه وما تغيب انگوم نگعد يبو حسين انادي وبحفلنه الليله تسمعنه السماء من نصلي اعله النبي الهادي 🌹🌹🌹🌹
سيفي ما ارفض قراره راح اهد قصر الاماره ياكوفه طاوعيني لو تنتقم يميني **** وحدي ابرز ما يهمني اشگد عددكم عمي حيدر وانتو ابن العاص عمكم بس اذكركم نويت بدعوه من عدكم اجيت هسه شفتوني وحيد بل إلوف اتحاوطيت
انا كل هذا كلامي من ابن عمي وامامي تستقبلوني بديني لو تنتقم يميني **** للحُسين انا السفير بهل رساله گلتو انقذنه تولتنه الضلاله ستقبليتوني بنداء هلا بتربات السماء بالشريعه من بديت گلتو مهدور الدماء
بيا ذنب تهدر دمائي وانا لحسين انتمائي بيعة شرف تجيني لو تنتقم يميني **** ما احارب جيت انه عندي قضيه جيت اهيئ جيش لرض الغاضريه باچر بارض الطفوف اهناكه تزداحم إلوف جيش إلاهي بصف خيام وجيش شيطاني نشوف
انا للثوره البدايه تنكشف كل النوايه يطفي الغضب حنيني لو تنتقم يميني **** احچي لكن ترتفع شفت الصوارم انا عن دين النبي لازلت اقاوم بكل درب شبيتو نار انذبح صار القرار راح احارب للممات انا مو طبعي الفرار
هل فعايل مو جديده اهنانه طبرتو الصميده افديها كل سنيني لو تنتقم يميني **** للنبي وآله ولا باقي مناصر بالذهب يا وسفه بعتوها الضماير الموته وحده لا تزال اهنانه لو بالطف قتال ان ما تموتون اعله دين هسه انهيها الرجال
انطي بس فرصه وحيده لو قصركم هسه ابيده ينشف عرق جبيني لو تنتقم يميني **** حذرتكم والصبر اعلن حدوده هذا اخر يوم ليزيد وجنوده راح الگط بالسباع وبيكك ايعم الضياع انا راح امطر سهام وسيفي فوگاهن شراع
هل لديكم من منافس قلّه ما سويتو واهس اتفنن بعريني لو تنتقم يميني **** الشاعر اياد الديراوي